**VÝZVA NA PREDLOŽENIE CENOVEJ PONUKY**

**Opis predmetu zákazky:**

Obec Slaská si plánuje objednať audítorské služby, ktorých predmetom má byť audit účtovnej závierky za rok 2010 podľa zákona o účtovníctve, postupov účtovania a podľa § 16 ods. 3 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov. Výkon uvedených služieb bude spočívať v nasledovných prácach:

* vydanie správy audítora o účtovnej závierke za rok 2010 a o hospodárení obce,
* vypracovanie listu odporúčaní pre obec len v prípade, ak audítor popri audite zistí nedostatky a na základe tohto zistenia odporúčania navrhne,
* vydanie písomné súhlasu obci na zverejnenie správy audítora z auditu účtovnej závierky.

**Podmienky vypracovania cenovej ponuky:**

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.
2. Navrhovanú cenu uvádzajte s DPH.
3. Vysvetľovaním podmienok uskutočnenia dodávky služieb je poverená pracovníčka p. Anna Hurtíková, tel. – 045/6726132, e-mail: hurtikova@slaska.sk.
4. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – audit 2010“. Na obálke ďalej uveďte názov spoločnosti, sídlo, resp. meno živnostníka s miestom podnikania.

**Termín:**

Termín doručenia cenovej ponuky je určený do 26.11.2010, vrátane dňa 26.11.2010 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osoby alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie termínu a času doručenia cenovej ponuky bude mať za následok, že predmetná cenová ponuka bude vylúčená a nebude súčasťou hodnotiaceho procesu.

**Hodnotiace kritériá:**

* cena
* doterajšie referencie uchádzača
* termín uskutočnenia služieb

Veríme, že budete na našu výzvu reagovať a vypracujete cenovú ponuku v súlade so stanovenými podmienkami.

Daniel G e l i e n  
starosta obce